# **Biežāk uzdotie jautājumi**

|  |  |
| --- | --- |
| Badge Tick1 outline | **Kā zināt, ka pieteikums ir sekmīgi iesniegts?**   * Pēc pogas “Iesniegt” nospiešanas MAP pārjautās, vai tiešām vēlaties pieteikumu iesniegt * Pirms pogas “Iesniegt” nospiešanas pārliecinieties, ka pieteikums ir pilnībā un kvalitatīvi aizpildīts * MAP pieteikuma statuss pēc tā iesniegšanas nomainās uz “Iesniegts” * Pēc pieteikuma iesniegšanas pieteikums nav rediģējams (tas ir tikai skatāms/ lasāms) * **Aicinām pieteikuma iesniegšanu neatlikt uz pēdējo brīdi** |
| Badge Tick1 outline | **Kā vienas organizācijas vairāki lietotāji var strādāt pie viena pieteikuma?**   * Viens organizācijas MAP lietotājs izveido pirmo melnrakstu, ievadot pieteikuma pamatinformāciju, tai skaitā, norādot precīzu organizācijas reģistrācijas numuru * Visi vienas organizācijas MAP lietotāji, kas piesaistīti šai organizācijai ar tās reģistrācijas numuru, redz pieteikumu sadaļā “Mani pieteikumi” * Lai informācija saglabātos, **vienlaikus ar konkrēto pieteikumu var strādāt tikai viens lietotājs** |
| Badge Tick1 outline | **Kurš no visiem vienas organizācijas MAP lietotājiem var iesniegt pieteikumu?**   * Sagatavoto pieteikumu var iesniegt jebkurš vienas organizācijas MAP lietotājs, kas piesaistīts konkrētajai organizācijai ar tās reģistrācijas numuru, jo iesniegtā MAP lietotāju izveides veidlapa ir arī pilnvarojums * Organizācijas iekšienē tās MAP lietotāji vienojas, kura persona iesniegs pieteikumu |
| Badge Tick1 outline | **Pieteikums sastāv no vairākām “Cilnēm”**   * MAP pieteikums sastāv no šādām cilnēm:   + Pieteikuma forma (aizpildāma obligāti)   + Sadarbības partneris (aizpildāma obligāti)   + Budžets (aizpildāma obligāti) |
| Badge Tick1 outline | **Kāpēc informācija nesaglabājas?**   * Uzsākot projekta pieteikuma gatavošanu, lai pirmo reizi saglabātu projekta pieteikumu, nepieciešams aizpildīt obligāti aizpildāmos laukus par projekta pieteicēju un projektu – projekta nosaukums, mērķis, īstenošanas periods, kā arī norādīt informāciju par projekta pieteicēju un atbildīgajām personām * Aicinām regulāri saglabāt projekta pieteikuma veidlapu, nospiežot pogu “Saglabāt”. Sekmīgas saglabāšanas rezultātā MAP ir redzams paziņojums zaļā krāsā, ka informācija ir saglabāta * Lai pārliecinātos, ka projekta pieteikumā ievadītā informācija ir saglabājusies, iesakām ik pa laikam atjaunināt mājaslapas saturu      * Par aktivitāti MAP tiek uzskatīta, piemēram, pogas nospiešana. Ja vienā informācijas laukā 30 minūtes tiek vadīta informācija, bet MAP lietotājs nenospiež pogu “Saglabāt”, ievadītā informācija pazūd * MAP aktivitātes laiks ir 15 minūtes. Ja šajā laikā nenotiek nekādas darbības, MAP pārjautā, vai pārtraukt MAP lietošanu, un tikai tad MAP darbība pēc 15 minūšu neaktivitātes tiek pārtraukta * **Lai ievadītā informācija būtu pilnvērtīga un saglabātos, aicinām projekta budžetā vienmēr norādīt izmaksas ar 2 (diviem) cipariem aiz komata - arī gadījumos, ja tās ir divas nulles** |
| Badge Tick1 outline | **Kāpēc man nesanāk autorizēties kā juridiskai personai**   * Neatkarīgi no tā, kādu un cik daudz organizācijas pārstāvat, jums jāautorizējas MAP sistēmā kā **fiziskai** personai * Visi pieteikumi no organizācijām, kurām esat pievienots kā pārstāvis MAP, būs redzami sadaļā “Mani pieteikumi” |
| Badge Tick1 outline | **Ko darīt, ja, autorizējoties MAP, parādās paziņojums "Lietotājs nav atrasts"?**     * Pārliecināties, kāds lietotāja lomas termiņš bija norādīts MAP lietotāja izveides veidlapā. Ja termiņš ir pagājis, MAP nav iespējams autorizēties un šādā gadījumā ir jāiesniedz aktualizēta MAP lietotāju izveides veidlapa, saskaņā ar kuru tiks pagarināts MAP lietotāja lomas termiņš. Veidlapa ir pieejama Fonda mājaslapā –<https://www.sif.gov.lv/lv/map-merka-finansejuma-izlietojuma-parvaldibas-platforma#1solis-map-lietotaja-profila-izveide>   Ja lietotāja lomas termiņš nav beidzies, tas nozīmē, ka MAP lietotājs ir bloķēts. Šādā gadījumā aicinām sazināties ar Projektu konkursu un uzraudzības nodaļas vadītāja vietnieci **Lieni Vārslavāni: +371 22811009,** [**MAP@sif.gov.lv**](mailto:MAP@sif.gov.lv) |
| Badge Tick1 outline | **Sadaļā “Projekta mērķis” ir vieta diviem teikumiem. Vai tas tā ir domāts - īsi un kodolīgi?**   * Jā, šajā laukā vēlams norādīt projekta mērķi īsi un kodolīgi – mērķi plašāk aprakstīt var projekta pieteikuma formas B sadaļā * Lauks neierobežo ievadāmo rakstu zīmju skaitu - tajā var ievadīt arī vairāk nekā divus teikumus. Lai gan lauks vizuāli nepaplašinās, informāciju tajā var ievadīt neierobežotā daudzumā. Ievadītā informācija būs redzama, un to var pārbaudīt, veicot pieteikuma eksportu |
| Badge Tick1 outline | **Cik ilgā laikā plānots izvērtēt projektus?**   * Projektu pieteikumu izvērtēšanas periods var ilgt no četrām līdz sešām nedēļām, ņemot vērā iesniegto pieteikumu skaitu |
| Badge Tick1 outline | **Vai pasākumu rīkošanā ir noteikta kāda proporcija? Cik pasākuma apmeklētājiem jābūt Ukrainas civiliedzīvotājiem un cik vietējās kopienas pārstāvjiem?**   * Konkursa nolikumā nav noteikta iesaistīto dalībnieku proporcija, bet ir jāņem vērā programmas un pasākuma mērķis un jāievēro samērīguma princips |
| Badge Tick1 outline | **Vai ēdināšanas izmaksu ierobežojums attiecas arī uz nometņu organizēšanu?**   * Jā, ēdināšanas izmaksu ierobežojums attiecas uz projektu kopumā |
| Badge Tick1 outline | **Vai maksājumu var veikt pēc projekta beigu termiņa, piemēram, janvārī izmaksāt algas par decembri?**   * Projekta izmaksu attiecināmības periods ir no 2025. gada 1. marta līdz 2025. gada 31. decembrim. Visām projekta aktivitātēm jābūt pabeigtām līdz 2025. gada 31. decembrim, bet algas par decembra mēnesi varat izmaksāt decembra beigās vai janvāra sākumā * Konkursa nolikuma 4.1.3. apakšpunkts nosaka, ka projekta izmaksas ir attiecināmas, ja tās ir radušās projekta īstenošanas laikā, kas noteikts projekta īstenošanas līgumā, ir faktiski veiktas, tās ir reāli apmaksājis projekta īstenotājs ne ātrāk par **projekta izmaksu attiecināmības perioda sākumu** un līdz projekta **noslēguma pārskata apstiprināšanas dienai** |
| Badge Tick1 outline | **Vai, rīkojot pasākumu, ir jāveic dalībnieku uzskaite?**   * Jā, lai apliecinātu, ka ir sasniegti aktivitātes rezultatīvie rādītāji (plānotais dalībnieku skaits), ir jāparedz, ka tiek veikta dalībnieku uzskaite * Dalībnieku uzskaite notiek Fonda uzturētajā integrācijas pasākumu datu bāzē |
| Badge Tick1 outline | **Vai sadaļā “citi pasākumi” varam plānot biznesa uzsākšanas/projektu vadības apmācības/kursus?**   * Jā, ņemot vērā, ka mācību ietvaros tiek nodrošināta programmas un konkursa mērķa sasniegšana |
| Badge Tick1 outline | **Vai projektā var plānot visas aktivitātes nodrošināt attālināti (Zoom u.tml.)?**   * Nē, attālināti var tikt nodrošinātas kultūrorientācijas kursu lekcijas, taču pasākumi, kas sekmē sadarbību starp Ukrainas civiliedzīvotājiem un uzņemošo kopienu, ir jānodrošina klātienē, apmeklējot kultūras, sporta, aktīvās atpūtas pasākumus |
| Badge Tick1 outline | **Vai pašvaldības var iesniegt projekta pieteikumus?**   * Jā, projekta pieteikumu var iesniegt Latvijas Republikas Uzņēmumu reģistra vestajā biedrību un nodibinājumu reģistrā reģistrētās nevalstiskās organizācijas, Latvijas Republikas tiešās vai pastarpinātās valsts pārvaldes iestādes, atvasinātas publiskas personas, citas valsts iestādes |
| Badge Tick1 outline | **Vai konkursā ir noteikts minimālais nepieciešamais kultūrorientācijas kursu garums/ stundu skaits?**   * Nē, konkursā nav noteikts nepieciešamais stundu skaits kultūrorientācijas kursiem. To nosaka projekta īstenotājs, ņemot vērā plānoto kursu programmu, ietverto tēmu apmēru u.tml. * Jāņem vērā, ka atbilstoši Konkursa nolikumā noteiktajam katrai no piecām obligātajām kultūrorientācijas kursu tēmām jābūt iekļautai kursu saturā līdzvērtīgi proporcionālā apmērā atbilstoši plānotajam kursa garumam |
| Badge Tick1 outline | **Vai kultūrorientācijas kursu ietvaros var piedāvāt latviešu valodas apguvi?**   * Jā, jo atbilstoši Konkursa nolikuma 1.7.1.2. apakšpunktā noteiktajam, kā viena no obligātajām kursu tēmām ir latviešu valoda darbā un ikdienā (prasības, apguves iespējas, tai skaitā pašmācības iespējas) |
| Badge Tick1 outline | **Ja biedrības biedri ir viens Latvijas pilsonis un viens Ukrainas pilsonis, vai šāda biedrība drīkst piedalīties šajā projektā?**   * Jā, jo konkursā netiek vērtēts pieteicēja biedru veids |
| Badge Tick1 outline | **Konkursa nolikumā rakstīts, ka “*Pēc katra kultūrorientācijas kursa noslēguma ir jānodrošina dalībnieku apmierinātības izvērtējums, izmantojot Fonda izstrādāto veidlapu, lai novērtētu zināšanu apguves ietekmi vismaz šādās jomās: integrācija darba tirgū, attiecības ar vietējiem iedzīvotājiem un kopienām, un aktīva līdzdalība sabiedrībā.”***    **Kā pēc kursiem var izvērtēt attiecības ar vietējo kopienu, ja kursos piedalās Ukrainas civiliedzīvotāji? Vai tomēr apmierinātības izvērtējums ir jāaizpilda visu projekta aktivitāšu noslēgumā?**   * Kultūrorientācijas kursos piedalās tikai Ukrainas civiliedzīvotāji, un apmierinātības izvērtējums obligāti ir jāveic pēc katra kultūrorientācijas kursa noslēguma * Jomā “attiecības ar vietējo kopienu” tiek vērtēts, cik lielā mērā kultūrorientācijas kursos iegūtās zināšanas ir veicinājušas Ukrainas civiliedzīvotāju attiecību veidošanu ar vietējo kopienu * Ja kultūrorientācijas kursos iegūtajām zināšanām nav nozīmīgas ietekmes uz attiecību stiprināšanu ar vietējo kopienu, tad to varēs norādīt izvērtēšanas veidlapā |
| Badge Tick1 outline | **Vai sadarbības partneris var būt Ukraiņu atbalsta centrs, kurš nav juridiska persona?**   * Nē, sadarbības partneris ir kultūras institūcija. Kultūras institūcijas dibina valsts, pašvaldības vai privāto tiesību subjekti * Sadarbības partnera atbildīgai amatpersonai ir jāparaksta apliecinājums, kurš jāpievieno MAP pieteikuma sadaļā “Datnes” |
| Badge Tick1 outline | **Vai uz pieteikuma iesniegšanas brīdi pieteikumā jābūt norādītiem visiem iesaistītajiem sadarbības partneriem vai arī kādu partneri varēs piesaistīt projekta īstenošanas laikā?**   * Pieteikumā ir jānorāda informācija par sadarbības partneri/-iem un sadarbības modeli, jo sadarbības partnera/-u atbilstība tiek vērtēta atbilstības vērtēšanā un sadarbības modeļa atbilstība un detalizācija tiek vērtēta kvalitātes vērtēšanā * Projekta īstenošanas laikā būs iespēja piesaistīt vēl citus sadarbības partnerus, kas sākotnēji netika iekļauti projekta pieteikumā |
| Badge Tick1 outline | **Vai, sadarbojoties ar kultūras institūcijām, šīm institūcijām obligāti ir jābūt kā sadarbības partneriem vai arī tie tomēr var sniegt pakalpojumu?**   * Sadarbības partneri var sniegt pakalpojumu, ievērojot Konkursa nolikumā noteikto, ka izmaksas sadarbības partnerim nevar pārsniegt 50% no projekta kopējām izmaksām * Projektā ir obligāti jāparedz sadarbība ar vienu vai vairākām kultūras institūcijām (muzejiem, bibliotēkām, kultūras centriem u.c.) * Sadarbība ar vienu vai vairākām kultūras institūcijām jānodrošina vismaz vienas obligātās kursu tēmas ietvaros **un** vismaz viena pasākuma organizēšanā * Projekta ietvaros var tikt apmeklētas arī citas kultūras institūcijas, kas nav sadarbības partneri, bet gan pakalpojuma sniedzēji |
| Badge Tick1 outline | **Vai sadarbības partneris var būt arī biedrība, kas darbojas kultūras jomā un projektā sniegs pakalpojumus?**   * Jā, ja šī biedrība ir kultūras institūcija. |
| Badge Tick1 outline | **Ja kultūras institūcija ir partneris, vai par viņu sniegtajiem pakalpojumiem nedrīkst maksāt?**   * **Drīkst maksāt!** Sadarbības partneris projekta īstenotājam izrakstīs rēķinu. Jāņem vērā, ka izmaksas sadarbības partnerim nevar pārsniegt 50% no projekta kopējām izmaksām |
| Badge Tick1 outline | **Vai projektā var organizēt diennakts nometnes?**   * Jā, bet noteikti jāņem vērā konkursa vispārējie nosacījumi un atbilstība programmas mērķim |
| Badge Tick1 outline | **Vai pieredze ir obligāts nosacījums, lai iesniegtu un tiktu izskatīts projekta pieteikums?**   * Jā, Konkursa nolikuma 3.1.5. apakšpunktā tiek vērtēta projekta pieteicēja pieredze. Projekta pieteicējs pēdējo 3 (trīs) gadu laikā ir organizējis vismaz 2 (divus) kādai no projekta pieteikumā plānotajām aktivitātēm līdzvērtīgus pasākumus (mērķa grupas lieluma, saturiskā, pasākuma mērķa, plānoto rezultātu u.c. ziņā), piemēram, tematiskas mācības, neformālās izglītības pasākumus, kultūras un citus līdzīgus pasākumus |
| Badge Tick1 outline | **Kādas ir maksimālās izmaksas viena cilvēka ēdināšanai (vienai dienai)?**   * Viena cilvēka vienas dienas ēdināšanas izmaksas nav noteiktas, bet tām jābūt samērīgām. Konkursa nolikuma 4.2.4. apakšpunkts nosaka ierobežojumu kopējām ēdināšanas izmaksām – tās nedrīkst pārsniegt 10% no kopējām Programmas attiecināmajām izmaksām projektam. |
| Badge Tick1 outline | **Kādi dati par Ukrainas civiliedzīvotājiem būs jāievada datu bāzē?**   * Mērķa grupas ievade datu bāzē ir statistikas datu uzkrāšanai un analizēšanai. Tā būs pamatdatu uzkrāšana, vārds, uzvārds, dzimums, vecums, dokumenta numurs, dzīvesvieta u.c. |
| Badge Tick1 outline | **Ja biedrība pati organizē kultūrorientācijas kursus, jo ir pieejami gan materiāli, gan personāls, kādā izmaksu pozīcijā ietvert šo atlīdzību?**   * Šīs izmaksas Jūs norādāt zem pozīcijas Nr.1 “Projekta īstenošanas izmaksas” un noteikti jāsniedz budžeta apakšpozīcijas skaidrojums, lai vērtētājiem ir skaidrs, ko ietver atlīdzības izmaksas |
| Badge Tick1 outline | **Vai sadarbībā ar kultūras institūciju obligāti ir jāorganizē kultūrorientācijas kurss vai var būt tikai pasākumi?**   * Sadarbība ar vienu vai vairākām kultūras institūcijām jānodrošina vismaz vienas obligātās kursu tēmas ietvaros **un** vismaz viena pasākuma organizēšanā |
| Badge Tick1 outline | **Vai lektors/meistarklašu vadītājs arī kvalificējas kā sadarbības partneris un nepieciešams apliecinājums?**   * Ja šo lektoru/meistarklašu vadītāju nodrošina kultūras institūcija, tad sadarbības partneris šajā gadījumā ir kultūras institūcija * Ja lektoru/meistarklašu vadītāju nenodrošina kultūras institūcija, šī persona netiek uzskatīta par sadarbības partneri un apliecinājums nav nepieciešams |
| Badge Tick1 outline | **Vai Konkursa nolikuma 1.7.1. apakšpunktā norādītajā aktivitātē “Kultūrorientācijas kursos” nedrīkst piedalīties uzņemošā kopiena?**   * Jā, norādītajos kultūrorientācijas kursos mērķa grupa, attiecīgi dalībnieki var būt tikai Ukrainas civiliedzīvotāji |
| Badge Tick1 outline | **Vai Konkursa nolikuma 1.7.2., 1.7.3. un 1.7.4. apakšpunktos minētajās aktivitātēs ir obligāti jāpiedalās gan Ukrainas civiliedzīvotājiem, gan uzņemošai kopienai?**   * Konkursa nolikuma 1.7.2., 1.7.3. un 1.7.4. apakšpunktos noteiktajiem pasākumiem mērķa grupa ir Ukrainas civiliedzīvotāji un uzņemošā kopiena, kas faktiski nozīmē:   1.7.2. apakšpunktā noteiktajos pasākumos jāpiedalās gan Ukrainas civiliedzīvotājiem, gan uzņemošajai kopienai (to nosaka pasākuma mērķis “sekmēt sadarbību”)  1.7.3. un 1.7.4. apakšpunktos noteiktajos pasākumos/ aktivitātēs var tikt iesaistīti tikai Ukrainas civiliedzīvotāji vai Ukrainas civiliedzīvotāji un uzņemošā kopiena. Šo aktivitāšu mērķa grupa ir atkarīga no šajā sadaļā plānotajām aktivitātēm un to satura |
| Badge Tick1 outline | **Vai projektā drīkst piesaistīt psihologu, kurš vadītu bērniem emocionālā atbalsta un adaptācijas nodarbības?**   * Jā, aktivitāšu nodrošināšanā var piesaistīt psihologu |
| Badge Tick1 outline | **Cik cilvēkiem varam paredzēt pieeju datu bāzei, kurā būs jāievada mērķa grupas informācija?**   * Piekļuve datu bāzei tiks piešķirta projekta īstenotāja 1 – 2 pārstāvjiem |
| Badge Tick1 outline | **Projekta kultūrorientācijas kursi un iekļaušanās pasākumi Ukrainas civiliedzīvotājiem īstenošanas valodai jābūt latviešu valodai?**   * Saskaņā ar Konkursa nolikuma 1.9. punktu kultūrorientācijas kursi un pasākumi, kas sekmē sadarbību starp Ukrainas civiliedzīvotājiem un Latvijas sabiedrību, jānodrošina latviešu vai ukraiņu valodā, savukārt mācību materiāli, publicitātes informācija u.tml. mērķa grupai jānodrošina latviešu valodā, materiāli var ietvert arī ukraiņu valodu |
| Badge Tick1 outline | **Kultūrorientācijas kursos ir iekļautas piecas obligātās tēmas. Vai katrai no tām ir jāparedz vienāds nodarbību stundu skaits, vai arī mēs drīkstam mainīt proporciju atbilstoši katras tēmas saturam un auditorijas interesēm?**   * Konkursa nolikums paredz, ka katrai no piecām obligātajām kultūrorientācijas kursu tēmām jābūt iekļautai kursu saturā līdzvērtīgi proporcionālā apmērā atbilstoši plānotajam kursa garumam. Jūs drīkstat pielāgot kursu laikus, lai to ilgums būtu proporcionāls un līdzvērtīgs, neskaitot līdz pat stundu precizitātei |
| Badge Tick1 outline | **Vai, lai novērtētu kursu efektivitāti, mēs drīkstam izmantot nelielas anketas pēc katra pasākuma vai tēmas?**   * Jā, jūs drīkstat papildu veikt dažāda veida anketēšanu, ja tas ir nepieciešams, taču jebkurā gadījumā saskaņā ar Konkursa nolikuma 1.17.6. apakšpunktu pēc katra kultūrorientācijas kursa noslēguma ir jānodrošina dalībnieku apmierinātības izvērtējums, izmantojot Fonda izstrādāto veidlapu, lai novērtētu zināšanu apguves ietekmi vismaz šādās jomās: integrācija darba tirgū, attiecības ar vietējiem iedzīvotājiem un kopienām, aktīva līdzdalība sabiedrībā |
| Badge Tick1 outline | **Vai datu bāzē būs jāreģistrē visi dalībnieki (gan Ukrainas civiliedzīvotāji, gan uzņemošā kopiena)?**   * Jā, datu bāzē jāreģistrē visi projektā iesaistītie dalībnieki |
| Badge Tick1 outline | **Vai personas var piedalīties vairākos pasākumos, kultūrorientācijas kursos mūsu projekta ietvaros un arī citu organizāciju projektos?**   * Jā, šī konkursa ietvaros dalībnieki var piedalīties gan jūsu organizētajos kultūrorientācijas kursos un pasākumos, gan arī citu organizāciju kultūrorientācijas kursos un pasākumos |
| Envelope outline | **Saziņa ar SIF**   * Ja rodas jautājumi, aicinām sazināties ar SIF darba laikā, izmantojot zemāk norādīto kontaktinformāciju * Ja konstatējat vēl kādu neprecizitāti vai neatbilstību, lūgums nekavējoties sazināties ar atbildīgajām personām * Ja rodas jautājumi par konkursa nosacījumiem vai pieteikuma sagatavošanu, aicinām sazināties ar Projektu konkursu un uzraudzības nodaļas programmas vadītāju **Rasu Lazdiņu: +371 22811006,** [**rasa.lazdina@sif.gov.lv**](mailto:rasa.lazdina@sif.gov.lv). Ir iespējams saņemt arī individuālas tiešsaistes konsultācijas * Ja rodas jautājumi par MAP, aicinām sazināties ar Projektu konkursu un uzraudzības nodaļas vadītāja vietnieci **Lieni Vārslavāni: +371 22811009,** [**MAP@sif.gov.lv**](mailto:MAP@sif.gov.lv) |